Svefnpokapláss er einfaldasta og hagkvæmasta gistingin um borð . Fullkomin leið fyrir þá sem vilja ferðast ódýrt og er hver klefi í boði fyrir 1 til 6 gesti . 6 kojur í hverjum klefa . Ekki er hægt að læsa dyrunum á þessum klefum auk þess sem snyrting og sturtur eru staðsettar á sameiginlegum gangi . Klefarnir eru kynjaskiptir . Svefnpokaplássið er staðsett á 2. dekki ferjunnar , sem er undir bíladekkinu . Þegar bókað er svefnpokapláss , en ekki heill klefi , þá fylgir morgunverður með bókuninni . Upplýsingarnar um fjölda máltíða koma fram á farseðli . Þegar einstaklingur bókar í svefnpokapláss eru fleiri í sama klefanum . Klefarnir eru kynjaskiptir , karlar og konur verða að vera í aðskildum klefum . Þegar 2 til 6 manns ferðast saman er möguleiki að bóka allan klefann fyrir hópinn . Ef bókaður er heill klefi , þá er leyfilegt að bæði kyn gisti saman í klefanum . Morgunverður er ekki innifalinn í verði ef heill klefi er leigður . Rúmfatapakki : Rúmföt eru ekki innifalin í verði fyrir svefnpokapláss , en mögulegt er að bóka þau fyrirfram á 1.290 ISK . Pakkinn inniheldur sæng , kodda , lak og handklæði . Ef rúmföt eru bókuð fyrirfram , þá er pakkinn afhentur þér stuttu eftir brottför . Einnig er hægt að leigja rúmföt um borð í móttöku ferjunnar á 5. dekki , en verðið um borð er 20 EUR . Skápar fyrir farangur : Hægt er að leigja skápa á 2. og 7. dekki til að læsa farangur inni . Skáparnir eru í tveimur stærðum . Stærri skápurinn er 88 cm djúpur , 60 cm langur og 40 cm á breidd . Minni skápurinn er 78 cm djúpur , 40 cm langur og 30 cm breiður . Það kostar 10 DKK að loka minni skápunum og 20 DKK að loka þeim stærri . Borga þarf gjaldið í hvert skipti sem skáp er lokað á meðan á leigu stendur .